— Гэтая роля прыйшла да мяне яшчэ да той трагічнай падзеі. Большая частка фільма была ўжо адзнята. А апошні этап работы прайшоў ужо без Андрэя. Часам параўноўваюць, праводзяць паралелі паміж акцёрамі і іх персанажамі. Магчыма, і ў маім выпадку адбылося пранікненне, перацягванне пакуты персанажа на сябе. Але адназначна адказу тут быць не можа. Ва ўсякім разе Ларыса Геніюш унутры вельмі трывалы чалавек. Прайшоўшы столькі пакут, яна захавала ў сабе веру, любоў да сваёй Радзімы… Яна вельмі трывалы і светлы чалавек.